PMIndiaData/PMIndiaSum huggingface dataset:
প্রধান মন্ত্রী নরেন্দ্র মোদীনা স্বচ্ছ ভরত দিৱাস হৌদোকখি

ঙসি অহমেদবাত্ত প্রধান মন্ত্রী নরেন্দ্র মোদীনা স্বচ্ছ ভারত দিৱাস ২০১৯ হৌদোকখি। মহাত্মা গান্ধীগী ১৫০শুবা মপোক নুমিৎ পাংথোকপা ওইনা মহাক্না পোস্তেজ স্তাম্প অমসুং সিলভর কোইন ফোংখি। মহাক্না মাইপাক্লবশিংদা স্বচ্ছ ভারত পুরুস্কার য়েন্থোকখি। মসিগী মমাংদা মহাক্না সাবরমতী অশ্রামদা মহাত্মা গান্ধীগী মফমদা ইকায়খুম্নবা উৎখি।মহাক্না মগান নিৱাসতা চৎখি অমসুং মফম অদুদা অঙাংশিংগা উনখি। স্বচ্ছ ভারত দিৱাস থৌরমদা সরপঞ্জশিংদা ৱা ঙাংবদা প্রধান মন্ত্রী নরেন্দ্র মোদীনা হায়খি মালেম শীনবা থুংনা মহাত্মা গান্ধীগী ১৫০শুবা মপোক নুমিৎ পাংথোক্লি অমসুং নুমিৎ খরনিগী মমাংদা য়ু এননা গান্ধীজিগী পোস্তেল স্তাম্প অমা ফোংখিবদগী থৌরম অসি অমুক্ক হেন্না নিংশিংনিঙাই ওইহল্লে। মহাক্না হায়খি মহাক্কী পুন্সিদা মহাক্না সাবরমতী অশ্রাম চৎনবা খুদোংচাবা কয়া ফংখি অমসুং ঙসি অসি অতোপ্পা মতমদা ফংবগুম অনৌবা থৌনা ফংখি। পি এম মোদীনা হায়খি ঙসিদগী খুঙ্গংশিং মখোয় মশানা লমহাংদা খোঙহামদ্রে হায়না লাউথোক্লে অমসুং খুঙ্গংশিংদা লৈরিবশিং অমসুং সরপঞ্জশিং অমসুং স্বচ্ছতাগী থবক তৌরিবশিং য়াওনা লৈবাক অসিগী মীওই খুদিংমক মহাক্না থাগৎলি। মসিগী লু-নানবা, চিংলেম্বা অমসুং ইকায়খুম্নবা ফংনবা ৱাশক অসিদা চহি, খুন্নাই অমসুং শেন-থুমগী থাক থিদনবা খুদিংমক্না মতেং পাংলি। মহাক্না হায়খি ঐখোয়গী মাইপাকপগী ৱারীশিং অসিদা ঙসিদি মালেম অসি ঙক্লে অমসুং মখোয়না ঐখোয় থাগৎলি। তোইলেত ক্রোর ১১ হেন্না থা ৬০দা শাদুনা মীওই ক্রোর ৬০ হেনবদা তোইলেতকী খুদোংচাবা ফংহনবদা মালেম পুম্বনা ভারত অসি ঙক্নরি। মীয়াম্না য়ানিংনা শরুক য়াবা অসি স্বচ্ছ ভারত অভিয়ানগী তোপ-তোপ্পা মশক্নি অমসুং মসি মাইপাক্নবগী মরমনি হায়না পি এমনা হায়খি। মিসন অসি থম্মোয় শেংনা শৌগৎপগীদমক মহাক্না লৈবাক পুম্বা থাগৎখি। মীয়াম্না শরুক য়াবগী মরুওইবা পল্লদুনা প্রধান মন্ত্রীনা হায়খি সরকারগী মরুওইবা থবকশিং হায়বদি জল জিবন মিসন অমসুং ২০২২ ফাওবদা অমুক খক শীজিন্নবা প্লাস্তিক মুৎথৎপা অসি মাইপাক্নবগীদমক তঙাইফদনা পুন্না হোৎনমিন্নবা দরকার ওই। প্রধান মন্ত্রীনা হায়খি মহাক্কী সরকারনা মহাত্মা গান্ধীগী মঙলান মঙফাওনহন্নবা থাজবা পীরি। সরকারনা মশা-মরোমদোম লেপচনবা, হিংবদা লাইহন্নবা অমসুং কাচিন-কোয়া য়ৌনা চাউখৎ-থৌরাং পায়খৎনবা থবক পায়খৎলি। লৈবাক অসি হেন্না ফগৎনবা অমসুং মাইপাকপা পুরক্নবা মীয়াম্না ৱারেপ লৌনবা মহাক্না তকশিনখি। অসিগুম্বা ৱারেপ ক্রোর ১৩০ অসিনা অচৌবা অওনবা অমা পুরক্কনি হায়না মহাক্না মখা তাখি।
প্রধান মন্ত্রীনা জপান্দা ভারতমচাশিংগা উনখ্রে

মে ২৩ ২০২২দা জপান্দা লৈবা ভারতমচা ৭০০ হেনবদা প্রধান মন্ত্রী শ্রী নরেন্দ্র মোদীনা ৱা ঙাংখ্রে অমসুং মখোয়গা ৱারি-ৱাতাই শানখ্রে। থৌরম অদুগী মমাঙদা, প্রধান মন্ত্রীনা ভারতকী মরমদা থিজিনবা জপানমচাশিং, শান্নরোয়শিং অমসুং ভারত অমসুং জপানগী মরক্তা কলচর অমসুং মীগা মীগা চৎথোক-চৎশিন তৌনবদা মতেং পাংলিবা কলচরগী কলাকারশিংগা উনখি। প্রধান মন্ত্রীনা জপান্দা লৈবা প্রভাসি ভারতিয়া সাম্মান মনা ফংলবশিংগা উনখি। জপান্দা ভারতমচা ৪০,০০০ হেন্না লৈরি। মখোয়গী হৈশিংবা, লৌশিং অমসুং ওন্ত্রেপ্রেনিউয়রশিপ অমসুং মখোয়না মমা লৈবাক্কা শম্নবগীদমক প্রধান মন্ত্রীনা ভারতমচাশিং থাগৎখি। শ্বামী বিভেকানন্দা অমসুং রবিন্দ্র নাথ তেগোর নিংশিংলদুনা, ভারত অমসুং জপানগী মরক্তা লৈনরিবা কলচরগী অচেৎপা মরীশিং প্রধান মন্ত্রীনা থমখি। হন্দক চহি খর অসিদা ইনফ্রাস্ত্রকচর, লৈঙাক, অকোয়বগী ফিবম শোকহন্দনা চাউখৎ-থৌরাংগী থবক পায়খৎপা, দিজিতেল রিভোলুসনগী লমদা ভারত্তা অওনবা কয়া পুরকখিবা অমসুং তোঙান-তোঙানবা শেন-থুমগী চাউখৎপা কয়া পুরকখিবা অদু মহাক্না ফোঙদোকখি। ‘ভারত চালো, ভারত সে জুদো’ খোঙজং শরুক য়ানবা অমসুং মাঙলোমদা চংশিন্নবা মহাক্না ভারতমচাশিংদা খঙহনখি।
সোসিয়েল, ইকনোমিক, উদ্যোগ অমসুং রিজনেল দিবেলপমেন্ত প্রোগ্রামশিংগী মতাংদা নিতি আয়োগ অমসুং রুসিয়ান ফেদেরেসনগী ইকনোমিক দিবেলপমেন্ত মন্ত্রালয়গী মরক্তা তৌনবা এম ও য়ু মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা সোসিয়েল, ইকনোমিক, উদ্যোগ অমসুং রিজনেল দিবেলপমেন্ত প্রোগ্রামশিংগী মতাংদা নেসনেল ইন্সতিত্যুৎ ফোর ত্রান্সফোরমিং ইন্দিয়া (নিতি) আয়োগ অমসুং রুসিয়ান ফেদেরেসনগী ইকনোমিক দিবেলপমেন্ত মন্ত্রালয়গী মরক্তা তৌনবা এম ও য়ু মন্ত্রীমন্দলনা য়ারে। এম ও য়ু অসিগী পান্দমদি সোসিয়েল, ইকনোমিক, উদ্যোগ অমসুং রিজনেল দিবেলপমেন্ত প্রোগ্রামশিংগী মতাংদা মতেং পীননবা শেম-শাবা অমসুং থবক ওইনা পায়খৎনবা লৈবাক অনিগী মরক্তা লৈরিবা খুদোংচাবশিং মশক খঙদোকপনি। মসিনা ফ্রেমৱার্ক অমা শেমগৎকনি অমসুং লৈবাক অমনা অমগী তৌবা ঙম্বশিং, কৈথেল, তেক্নোলোজিশিং অমসুং থৌশিলশিং খঙবদা মতেং পাংনগনি। এম ও য়ু অসিনা মখাগী মতেংশিং অসি কোনশিনগনি: লৈবাক অনিমক্না পাম্নবা হিরমশিংদা পুন্না রিসর্স তৌমিন্নবা; সরকারগী থৌশিলশিং অমসুং চাউখৎ-থৌরাংগী থবকশিংগী ই-পাউ য়াউনা নাকল অনিনা পাম্নবা হিরমশিংদা রিসর্স তৌবা অমসুং ই-পাউ পীথোক-পীশিন তৌনবা । নাকল অনিগী মরি লৈনবা স্পিসিয়েলিস্তশিং অপুনবা থৌরমশিংদা শরুক য়ামিন্নবা; য়ানবা ৱাফমশিংগী সেমিনারশিং, কনফরেন্সশিং অমসুং মীফমশিং পাংথোকপা; অমসুং নাকল অনিনা য়ানবা অতোপ্পা হিরমশিংদা মতেং পাংনবা।
পি.এম.না একজাম ৱারিয়রশিংদা পাউতাক পীবগী মহাক্কী ভিদিও থাদোকখ্রে

প্রধান মন্ত্রী, শ্রী নরেন্দ্র মোদীনা হয়েংগী পরিক্ষা পে চর্চা ২০২২গা মাংওইননা মহৈরোই অমসুং মমা-মপাশিংগীদমক্তা পাউতাক পীবা ভিদিওগী পরিং অমা থাদোকখ্রে। পরিক্ষাগা মরী লৈনবা তোঙানবা হীরম কয়াগী মতাংদা শেম্বা ভিদিওশিং অসি মহাক্কী য়ুত্যুব চেনেলদা থাদোকপনি। মসিগীশিং অসিদি পরিক্ষা পে চর্চাদগী চহি কয়াদগী তাশিল্লক্লবা অখন্নবা পাউতাকশিংনি। ভিদিওশিং মখাদা পীরিঃ নীংশিংবগী শক্তিগী মতাং https://youtu.be/om9woKCx90I মহৈরোইগী পুন্সিদা তেক্নোলোজীগী থৌদাং https://youtu.be/acu1IjJebtQ অঙাশিং অসি মমা-মপাগী মঙফাওনহৌদ্রবা মঙলানবু মঙফাওনহন্নবগীরা? https://youtu.be/IZCHpW3LMO0 দিপ্রেসনগা করম্না মাইয়োক্নগনি? https://youtu.be/PKMW2dCHJwc দিপ্রেসন্দগী চেকশিন্সি https://youtu.be/IPISddwd9Lc পরিক্ষাগী মতাংদা য়েংগদবা অচুম্বা মিৎয়েং https://youtu.be/T1OTNkqrCAc অরেম্বা মতম্বু নীংথিনা শিজিন্নবা https://youtu.be/NQHsBMze8zI কনাগা চাংদম্নগদবনো https://youtu.be/ciwVLIV97W0 পুক্নিং চঙবগী মতৌবু করম্না ফগৎহনগদগে? https://youtu.be/wE-TPoBefb8 ফোকস তৌনবা দি-ফোকস তৌবা https://youtu.be/y3EabbHcRgA পান্দম থম্বা অমসুং মখোয়বু অমুক ফংবা https://youtu.be/yX7gHOVoBw0 একাদমিক্কী চাংয়েংনবা অমসুং খুন্নাইগী ফিভম https://youtu.be/-w0Euo4NmKA অচুম্বা কেরিয়র খনবা https://youtu.be/FqRmvVQcb9o রিজল্ত কার্দ অসি কয়া য়াম্না মরু ওইবগে? https://youtu.be/igdPQGFsYJQ অরুবা সবজেক্তকা করম্না মাইয়োক্নগনি? https://youtu.be/swue1x_sRTg জেনেরেসন গেপ করম্না হন্থহনগনি? https://youtu.be/1WBlvryGn68 মতম নীংথিনা শিজিন্নবগী কান্নবা ৱা https://youtu.be/37ml4RGZ96w পরিক্ষা হোল মনুং অমসুং মপান্দা ইশাদা থাজবা থম্বা https://youtu.be/3LuP3B7yl9o খুদোংচাবা মাইয়োক্নদুনা ইশাবু অখন্নবা ওইহল্লু https://youtu.be/nIQjkGsNB4o মীয়ামগী তমজনীংঙাই ওইয়ু https://youtu.be/ntHNt53IB4Q
পি.এম.না ইন্তেলগী সি.ই.ও. পেত জেলসিঙ্গরগা উনখ্রে

প্রধান মন্ত্রী, শ্রী নরেন্দ্র মোদীনা ইন্তেলগী সি.ই.ও., পেত জেলসিঙ্গরগা উনখি অমসুং তেক, রিসর্চ অমসুং ইন্নোভেশনগা মরী লৈনবা হীরমদা খন্ন-নৈনখি। পেত জেসিঙ্গরনা ভারত্তা থম্লিবা থাজবা অদুগীদমক্তসু মহাক্না থাগৎখি। ইন্তেল সি.ই.ও.গী ত্বীতকী পাউখুম অমদা, প্রধান মন্ত্রীনা হায়খি; অদোমগা উনবা ফংবসি য়াম্না নুংঙাই @PGelsinger! ঐখোয়না তেক, রিসর্চ অমসুং ইন্নোভেশনগা মরী লৈনবা হীরমশিংদা য়াম্না ফজনা খন্ন-নৈনখি। নহাক্না ভারত্তা থম্লিবা থাজবা অদুবু ঐহাক্না য়াম্না থাগৎলি।”
প্রধানমন্ত্রীনা জপানগী মাগা ফম মান্নবা শিঞ্জো অবেবু অমুক হন্না খল্লকপগীদমক্তা নুংঙাইবা ফোংদোকখ্রে

প্রধানমন্ত্রী শ্রী নরেন্দ্র মোদীনা জপানগী মাগা ফম মান্নবা শিঞ্জো অবেবু নোংমাইজিং নুমিত্তা পাংথোকখিবা স্নেপ পোলদা মাই পাক্লপদা নুংঙাইবা ফোংদোকখ্রে। প্রধানমন্ত্রীনা হায়খি, “ঐগী নুংশিরবা মরূপ শিঞ্জো অবেবু অচৌবা মীখল অসিদা মাই পাক্লকপদা থমোইশেংনা নুংঙাইবা ফোংদোকচরি। মহাক্কা লোইননা ভারত-জপানগী মরি অসি অমুক্কা হেন্না চেৎসিন্নবা শেম শারি।”
মন্ত্রীমন্দলনা মেসর্স রাস্ত্রীয়কেমিকেল্স অমসুং ফর্তিলাইজর্স (আর.সি.এফ.)পু মুম্বাই মেত্রোপোলিতান রিজনেল দিবেলপমেন্ত ওথোরিতী (এম.এম.আর.দি.এ.)দা ত্রান্সফর তৌবগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা মমাংদা য়ানখ্রবা মখাগীশিং অসিদা অয়াবা পীখ্রেঃ মেসর্স কেমিকেল্স অমসুং ফর্তিলাইজর্স লিমিতেদ (আর.সি.এফ.)কী লম্বু মুম্বাই মেত্রোপোলিতান রিজনেল দিবেলপমেন্ত ওথোরিতী (এম.এম.আর.দি.এ)দা ত্রান্সফর তৌবা, মেসর্স রাস্ত্রীয় কেমিকেল্স অমসুং ফর্তিলাইজর্স লিমিতেদ (আর.সি.এফ.)কী লম্বু ম্যুনিসিপাল কোর্পোরেসন ওফ গ্রেতর মুম্বাই (এম.সি.জি.এম.)দা ত্রান্সফর তৌবা, অমসুং এম.এম.আর.দি.এ./এস.সি.জি.এম.গী লম্বু ত্রান্সফর তৌবদা রিসিব/রিসিবেবল ওইবা ত্রান্সফরেবল দিবেলপমেন্ত রাইৎ (তি.দি.আর.) সর্তিফিকেৎ য়োনবা। য়ুম্ফমঃ আর.সি.এফ. অসি ভারত্তা পাব্লিক সেক্তরগী মকোক থোংবা ফর্তিলাইজর অমসুং কেমিকেল মেন্যুফেকচরিং কম্পেনী অমনি। মসি মার্চ ৬, ১৯৭৮দা হান্নগী ভারতকী ফর্তিলাইজর কোর্পোরেসনবু নৌনা হিংগৎহন্দুনা লিংখৎখিবনি। হৌজিক্কী আর.সি.এফ.কী ওথোরাইজ শেয়র কেপিতেল অসি লুপা ক্রোর ৮০০নি অমসুং কম্পেনীগী পেদ-অপ কেপিতেলনা লুপা ক্রোর ৫৫১.৬৯নি। কম্পেনী অসি ১৯৯৭তা ‘মিনী রত্ন’গী মিংথোল ফংখি। এম.এম.আর.দি.এ.না আর.সি.এফ.কী লম স্ক্ব্যার মীতর ৪৮,৮৪৯.৭৪ (স্ক্ব্যার মীতর ৮২৬৫ অনইনকম্বর্দ/ফ্রী লেন্দ অমসুং স্ক্ব্যার মীতর ৪০৫৮৪.৭৪ ইনকম্বর্দ লেন্দ)বু লৌশিনখি অমসুং ইস্তর্ন ফ্রী ৱে – অনিমক, পনজ্রপোল লিঙ্ক রোদ (এ.পি.এল.আর.) মপুং ফানা লোইশিনখি অমসুং মদুবু মীয়াম্না শিজিন্ননবগীদমক ২০১৪দা হাংদোকখি। আর.সি.এফ.না ইন্তরিম রিলিফ ওইনা এম.এন.আর.দি.এ.দগী অনইনকম্বর্দ/ফ্রী ওইবা লম স্ক্ব্যার মীতর ৮২৬৫গী মহুত্তা স্ক্ব্যার মীতর ১৬৫৩০গী তি.দি.আর.গী সর্তিফিকেৎ ফংখি। ইনকম্বর্দ ওইবা লম স্ক্ব্যার মীতর ৪০৫৮৪.৭৪গী মহুৎতা তি.দি.আর./কম্পেন্সেসনগীদমক্তা আর.সি.এফ.কী ক্লেমগী ৱারোইশিন আর্বিতেতরনা পুরক্নবা হোৎনরি।
থাইলেন্দা অদিত্য বিরলা গ্রুপকী সনা ফুদোংবা থৌরমদা পীখিবা প্রধান মন্ত্রীগী ৱারোলগী মচং ওইবা ৱাফমশিং

থাইলেন্দা অদিত্য বিরলা গ্রুপকী সনা ফুদোংবা থৌরম পাংথোক্নবা ঐখোয় মফম অসিদা তিল্লরি। ভারতকা অচেৎপা নাৎকী মরী লৈনরিবা থাইলেন্দা ঐখোয় লৈরে। অমসুং মসিগী লৈবাক অসিদা ভারতকী মাংজিল থারিবা ইন্দস্ত্রী হাউস অমা চহি ৫০ থবক তৌরকপগী থৌরম ঐখোয়না পাংথোক্লি। ভারত্তা হোংলক্লিবা অফবশিংগী শক্তম অমা ঙসি ঐনা নখোয়দা খঙহন্নবা খৌরাংনা ঙাইরি। ঐনা মপুংফানা থাজবগা লোইননা হায়রি মদুদি হৌজিক ভারত্তা লৈবগী খ্বাইদগী ফরবা মতমনি। হৌখিবা চহি ৫দা হিরম কয়াদা ভারতকী মাইপাকপা কয়া উরে। মসি সরকার খক্তনা মরম ওইদুনা ওইরকপা নত্তে। ভারতনা ব্যুরোক্রেতশিংগী মওংদা থবক তৌবা লেপ্লে। চহি কয়া শেনফমশিং লায়রবশিংগী চাদিং তৌরগা লায়রবশিংদা য়ৌরমদবা অদু খঙবদা নখোয় অঙকপা পোক্কনি। দি.বি.তি. হৌদোক্তুনা মসিগী চৎনবী অসি ঐখোয়গী সরকারনা মুৎথৎলে। দি.বি.তি. হায়বদি দাইরেক্ত বেনিফিৎ ত্রান্সফর হায়বনি। দি.বি.তি.না মিদলমেনগী চৎনবীগী অমসুং মতিক চাদবা লোইশিল্লে। তেক্স লৌবগী থবক ফগৎলকপা ঙসিদি ভারত্তা থবক কন্না শুবা তেক্স থিবা মীওইশিংগী মশিং হেনগৎলে। ঐখোয়না শিংথাবা য়ানা থবক তৌরিবা হিরম অমদি তেক্স লৌবা অসিনি। ভারত অসি মীয়ামগী খনবা খ্বাইদগী ফবা তেক্স লৌবগী লৈঙাকশিংগী মনুংদা অমা ওইবদা ঐ হরাওই। মসি হেন্না ফগৎহন্নবা ঐখোয়না হোৎনরি। ভারত শেন থাদনবগী পাম্নবা মফম অমা ওইরে ঐনা হৌজিক হায়রি মদুদি শেন থাদনবা মালেমগী খ্বাইদগী পাম্নবা ইকোনোমীশিংগী মনুংদা ভারত অমা ওইরে। হৌখিবা চহি মঙাদা ভারতনা য়ু.এস. দোল্লর বিল্লিয়ন ২৮৬কী এফ.দি.আই. ফংখি। মসি হৌখিবা চহি ২০দা ভারতনা ফংখিবা অপুনবা এফ.দি.আই.গী তঙ্খাই অমনি। দোল্লর ত্রিল্লিয়ন ৫গী ইকোনোমী অমগী মঙলান হৌজিক ভারতনা দোল্লর ত্রিল্লিয়ন ৫গী ইকোনোমী অমগী মঙলান অমা শাগৎলি। ২০১৪দা ঐগী সরকার থবক পায়বা হৌবদা, ভারতকী জি.দি.পি. দোল্লর ত্রিল্লিয়ন ২ রোম ওইখি। চহি ৬৫দা ত্রিল্লিয়ন ২। অদুবু চহি ৫দা ঐখোয়না চাউরাক্না দোল্লর ত্রিল্লিয়ন ৩গী ময়া য়ৌহনখি। ঐনা চাউথোকচবা করিগুম্বা অখন্নবা অমা লৈরবদি, মদু ভারতকী হৈশিংবা অমসুং হৈশিংবা মীওইশিংনি। ভারত অসি মালেমদা খ্বাইদগী চাউবা স্তার্ত-অপ ইকো-সিস্তেমশিং লৈবদা অঙকপা ওইরোই। ভারতনা নুংঙাইরবা মতমদা মালেমনা নুংঙাইগনি। ভারতনা চাউখৎপগী ঐখোয়গী পান্দমদি হেন্না ফবা মালেম অমা লৈবাক অসিনা লমজিংবনি। এক্ত ইস্ত পোলিসী ঐখোয়গী এক্ত ইস্ত পোলিসীগী মখাদা, লমদম অসি শম্নবা হেনগৎহন্নবা ঐখোয়না অখন্নবা মীৎয়েং চংলি। থাইলেন্দগী নোংচুপ থংবা হিথাংফমশিংগা ভারতকী নোংপোক থংবা হিথাংফমশিংগা হকথেংননা শম্নবনা ঐখোয়গী শেন-থুমগী মতেং পীনবা হেনগৎহনগনি। শেন থাদনবা অমসুং লাইনা ললোন-ইতিক চৎথনবা ভারত্তা লাকউ। অনৌবা পুথোক্নবা অমসুং হৌদোক্নবা ভারত্তা লাকউ। খ্বাইদগী ফবা লমকোয়ফমশিং অমসুং মীয়াম্না তরাম্না ওকপা ফংনবা ভারত্তা লাকউ। খুৎ ৱাংনা থাগৎতুনা ভারতনা অদোম্বু ঙাইজরি।
ভারত-য়ু.এ.ই. ভর্চুএল মীফম

প্রধান মন্ত্রী শ্রী নরেন্দ্র মোদী অমদি অবু ধাবিগী ক্রাউন প্রিন্স অমসুং য়ু.এ.ই. আর্ম ফোর্সেসকী দিপুতী সুপ্রিম কম্মান্দর ঐচ.ঐচ. শৈখ মোহামেদ বিন জায়েদ অল নায়াননা ২০২২গী ফেব্রুৱারী ১৮দা ভর্চুএল মীফম অমা পাংথোক্লগনি৷ ভারতনা অজাদি কা অমিৃত মহোতসব ওইনা মহাক্কী নিং-খা তম্বগী হরাউ নুংঙাইবা ফোংদোক্লিঙৈ অমদি য়ু.এ.ই.না লৈবাক অসি শেমখিবগী ৫০শুবা মপোক-কুমওন পাংথোক্লিঙৈ মতম অমদা লিদর অনিমক্না লৈবাক অনিগী মরক্তা লৈরিবা মরুপ-মপাং ওইবগী মরীশিং অমদি ইতিহাসিক ওইরবা মখোয়গী মংলান অদু পুথোক্নরক্লগনি হায়না থাজনরি৷ লিদর অনিনা বাইলেতরেল কোওপরেসনগী মতাংদসু খন্ন-নৈনরগনি অমদি মুচুএল ইন্তরেস্তকী রিজনেল অমদি ইন্তরনেস্নেল ইসুশিংদা ৱাখল্লোনশিং ফোংদোক্নরক্লগনি৷ ইকুই কুইদ্রিঙৈ চহিশিংদা, হিরম খুদিংমক্তা ভারত অমদি য়ু.এ.ই.গী মরক্তা লৈরিবা বাইলেতরেল মরীশিং হেন্না ফগৎহনখ্রে, অমদি নাকল অনিমক্না অচৌবা স্ত্রাতিজিক পার্তনরশিপ অমগীদমক চংশিল্লকখ্রে৷ প্রধান মন্ত্রীনা ২০১৫,২০১৮ অমসুং ২০১৯দা য়ু.এ.ই.দা খোংশানখি অদুগা অবু ধাবিগী ক্রাউন প্রিন্সনা ২০১৬ অমসুং ২০১৭তা ভারত্তা খোংশাল্লকখি৷ ২০২১দা এক্সতর্নেল এফিয়র্স মন্ত্রীনা য়ু.এ.ই.দা খোংচৎ অহুমলক চৎখিবা অমদি কম্মর্স অমসুং ইন্দস্ত্রী মন্ত্রীনা খোংচৎ অমা চৎখিবা য়াওনা নাকল অনিমক্কী মরক্তা মন্ত্রীশিংগী ওইবা খোংচৎসু মখা চৎথরকখ্রে৷ কোবিদ-১৯ লাইনা-লাইচৎকী মতমদা নাকল অনিমক্না হেল্থকেয়র অমসুং ফুদ সেক্যুরিতীগী মরু ওইবা এরিয়াশিংদা চেৎনা কোলাবোরেত তৌখ্রে৷ বাইলেতরেল ত্রেদ, ইনবেস্তমেন্ত অমসুং ইনর্জী ওইবা মরীশিং লেংদনা অদুমক ফনা লৈখেরে৷ নাকল অনিনা রেনিৱেবল ইনর্জী, স্তার্ত-অপশিং, ফিনতেখনচিংবগী অনৌবা এরিয়াশিংদা মখোয়না হেন্না কোওপরেসন পীনরি৷ দুবাই এক্সপো ২০২০দা ভারতনা খ্বাইদগী চাওবা পেবিলিয়নশিংগী মনুংদা অমা ওইরিবগা শরুক য়ামিন্নরি৷ কমপ্রিহেন্সিব ইকোনোমিক পার্তনরশিপ এগ্রীমেন্ত(সি.ই.পি.এ.) অসিনা বাইলেতরেল রিলেসনশিংদা অচৌবা ইনিসিয়েতিব অমা ওইরি৷ ২০২১গী সেপ্তেম্বর থাদা সি.ই.পি.এ.গী নেগোসিয়েসনশিং হৌদোকখি অমদি মপুং ফাখ্রে৷ এগ্রীমেন্ত অসিনা ভারত-য়ু.এ.ই.গী ইকোনোমিক অমসুং কম্মর্সিয়েল এঙ্গেজমেন্ত অদু মথংগী থাক্তা পুখৎলগনি৷ য়ু.এ.ই. অসি ভারতকী খ্বাইদগী চাওবা অহুমশুবা ত্রেদ পার্তনরনি অমদি ইনবেস্তমেন্ত তাইশিং অসিনা মরু ওইবা এনহান্সমেন্তশিং উহল্লগনি হায়না পানরি৷ মীওই মিলিয়ন ৩.৫গা নক্নরিবা মশিং য়াম্লবা ভারতকী কম্ম্যুনিতী অমা য়ু.এ.ই.দা লৈরি৷ লাইনা-লাইচৎকী মতমদা ভারত মচাশিংগী কম্ম্যুনিতী অসিদা সপোর্ত পীবিবা অসিগীদমক য়ু.এ.ই.গী লিদরশিপপু ভারতনা পেঞ্জরি হায়না প্রধান মন্ত্রীনা ফোংদোকখ্রে৷ লৈবাক অসিগী চাওখৎ-থৌরাংদা ভারত মচাশিংগী কম্ম্যুনিতীনা থৌদাং লৌহনখিবা অসিগীসু য়ু.এ.ই. লিদরশিপপু থাগৎখ্রে৷ লাইনা-লাইচৎকী মতমদা ২০২০দা নাকল অনিনা এয়র ববল এরেঞ্জমেন্ত অমদা য়ানবা পুরকখি, মসিনা কোবিদ-১৯না পীরিবা চেলেঞ্জশিং অসি লৈনা-লৈনা লৈবাক অনিগী মরক্তা মীয়াম চৎথোক-চশিন তৌবা য়াহনখি৷
একাদমিক অমসুং রিসর্চ কোওপরেসন অমসুং একচেঞ্জকীদমক ভারত অমসুং জপানগী মরক্তা য়ানা ৱারোল

একাদমিক অমসুং রিসর্চ কোওপরেসন অমসুং একচেঞ্জকীদমক ভারত সরকারগী স্পেস দিপার্তমেন্তগী নেস্নেল এতমোস্ফেরিক রিসর্চ লেবোরেতরী(এন.এ.আর.এল.) অমসুং জপানগী ক্যোতোদা লৈরিবা ক্যোতো য়ুনিভর্সিতীগী রিসর্চ ইন্সতিত্যুত ফোর সস্তেনেবল হ্যুমেনোস্ফেয়র(আর.আই.এস.ঐচ.)গী মরক্তা ২০২০গী নবেম্বর ৪ অমসুং ২০২০গী নবেম্বর ১১দা ইন্সতিত্যুতশিং অসিদা শহি পীনখিবা য়ানা ৱারোল(এম.ও.য়ু.) অদু প্রধান মন্ত্রী শ্রী নরেন্দ্র মোদীনা শরুক য়াদুনা ফমখিবা য়ুনিয়ন কেবিনেৎ অদুনা পনখ্রে৷ ওবজেক্তিবশিং মসিগী য়ানা ৱারোল অসিনা এন.এ.আর.এল. অমসুং আর.আই.এস.ঐচ.না এতমোস্ফেরিক সাইন্স অমসুং তেক্নোলোজীগী হিরমশিংদা, আর.আই.এস.ঐচ. অমসুং এন.এ.আর.এল.গী রিসর্চ ফেসিলিতীশিং অসি শিজিন্নদুনা মরী লৈনবা মোদেলিং স্তদীশিং, কোলোবোরেতিব সাইন্তিফিক এক্সপিরিমেন্তশিং/কেম্পেন্দশিং পাংথোকপদা, সাইন্তিফিক মেতরিয়েলশিং, পব্লিকেসনশিং অমসুং ইনফোর্মেসন একচেঞ্জ তৌনবদা, জোইন্ত রিসর্চ মিতিংশিং অমসুং ৱার্কশোপশিং পাংথোকপদা, ফেকল্তী মেম্বশিং, মহৈরোইশিং অমসুং রিসর্চরশিং একচেঞ্জ তৌনদুনা মখাতানা কোওপরেসন পীনবা য়াহল্লগনি৷ মসিগী য়ানা ৱারোল অসিনা জপানগী শিগরকিদা লৈরিবা মিদল অমসুং অপর এতমোস্ফেয়র(এম.য়ু.)রেদার, ইন্দোনেসিয়াগী কোতোতাবঙ্গদা লৈরিবা ইক্বেতোরিয়েল এতমোস্ফেয়র রেদার(ই.এ.আর.) অমসুং আর.আই.এস.ঐচ.তা ফংলিবা কমপ্লিমেন্তরী ইন্সত্রুমেন্তশিং অমসুং এন.এ.আর.এল.দা ফংলিবা মেসোস্ফেয়র-স্ত্রাতোস্ফেয়র-ত্রোপোস্ফেয়র(এম.এস.তি.) রেদার অমসুং কমপ্লিমেন্তরী ইন্সত্রুমেন্তশিং নাকল অনিমক্না শিজিন্নবা য়াবগী খুদোংচাবা অদু ফংহল্লগনি৷ বেক্তগ্রাউন্দ এন.এ.আর.এল. অমসুং আর.আই.এস.ঐচ.না এতমোস্ফেরিক সাইন্স অমসুং তেক্নোলোজীগী হিরম অসিদা মতেং পাংনদুনা অমসুং সাইন্তিস্তশিং একচেঞ্জ তৌনদুনা লাক্লি৷ মসিগী এরেঙ্গমেন্ত অসি য়ানা ৱারোল অমগী মতেংদগী ২০০৮দা ফোর্মেলাইজ তৌখি৷ মথক্কী য়ানা ৱারোল অসি ২০১৩ চহী অসিদা রিন্যু তৌখিবনি৷ অনৌবা গাইদলাইনশিং অসিগী মতুং ইন্না ইন্সতিত্যুত অনি অসিনা রিসর্চকী হিরম অসিদা হেন্না কোলাবোরেসন পাংথোক্তুনা মতেং পাংননবা অনৌবা য়ানা ৱারোল অমা ২০২০গী নবেম্বর থাদা শহি পীনখি৷ আর.আই.এস.ঐচ.না পাংথোকখিবা এতমোস্ফেরিক রেদারদা এন.এ.আর.এল. সাইন্তিস্তশিং ইন্তরনেস্নেল স্কুলশিংদা রিসোর্চ পর্সনশিং ওইনা থবক তৌরম্মী৷ ক্যোতো য়ুনিভর্সিতীগী প্রোফেসরশিং অমসুং রিসর্চরশিংগী তীম অমা এন.এ.আর.এল.দা চৎখ্রে অমসুং ইন্সতিত্যুত অনি অসিনা চত্থরিবা কোওপরেতিব রিসর্চ অসি হেন্না খুমাং চাওশিন্না পাংথোক্নবা ফোকস্ত ৱার্কশোপশিং পাংথোকখ্রে৷
আইন্না য়াদবা মওংদা নার্কোতিক্সশিং, দ্রগশিং অমসুং সাইকোত্রোপিক পোৎলমশিং পুথোক-পুশিন তৌবা থিংবদা মতেং পীননবা ভারত অমসুং উজবেকিস্থানগী মরক্তা তৌনখিবা এম ও য়ু কেন্দ্রগী মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা আইন্না য়াদবা মওংদা নার্কোতিক্সশিং, দ্রগশিং অমসুং সাইকোত্রোপিক পোৎলমশিং পুথোক–পুশিন তৌবা থিংনবা মতেং পীননবা ভারত অমসুং উজবেকিস্থানগী মরক্তা তৌনখিবা এম ও য়ু অয়াবা পীরে। কান্নবশিং : এম ও য়ু অদুনা লৈবাক অনিনা নার্কোতিক্সশিং, দ্রগশিং অমসুং সাইকোত্রোপিক পোৎলমশিং পুথোক–পুশিন তৌবা থিংবদা মতেং পীনগনি। মসিনা লৈবাক অনিনা অমনা অমগী মতেং পাংনদুনা মশক খঙদোক্লবা হিরমশিং অসিদা মপুং ফানা মতেং পীনবা ঙমগনি। এম ও য়ু অসিনা সরকার অনিগী ইন্সতিত্যুসনশিংনা মপুং ফানা মতেং পাংনবা ঙমগনি। এম ও য়ু অসিনা থবক হেক হৌবগা, লৈবাকশিং লান্না দ্রগশিং পুথোক–পুশিন তৌবা থিংবা ঙমগনি।
প্রধান মন্ত্রীনা ৱার্ল্দ চেম্পিয়নশিপ ২০২১দা বেদমিন্তনদা লুপাগী তকমান লৌরকপদা কিদম্বি শ্রীকান্থবু নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা ৱার্ল্দ চেম্পিয়নশিপ ২০২১দা বেদমিন্তনদা লুপাগী তকমান লৌরকপদা কিদম্বি শ্রীকান্থবু নুংঙাইবা ফোংদোকখ্রে। ত্বীৎ অমদা প্রধান মন্ত্রীনা হায়খি; “পুৱারী ওইরবা লুপাগী তকমান অমা লৌরকপদা @srikidambiবু নুংঙাইবা ফংদোকচরি। মসিগী মায় পাকপা অসিনা তোঙান-তোঙানবা শান্ন-খোৎনবগী মীওইশিংবু পুক্নিং থৌগৎলগনি অমদি বেদমিন্তনদা মখা তানা পুক্নিং চিংশিল্লগনি। ”
প্রধান মন্ত্রীনা নবরোজ লাকপদা জতিদা নুঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা নবরোজকী তঞ্জা লাকপদা জাতিদা নুঙাইবা ফোংদোকখ্রে। প্রধান মন্ত্রীনা হায়খি, “নবরোজ মুবারক! লাক্কদৌরিবা চহি অসি নুঙাই য়াইফবা অমসুং চাউখৎপনা থনবা ওইরসনু হায়না ঐহাক্না থৌনিজরি। মীপুম খুদিংমক মশা-মউ ফবা অমসুং মখোয়গী অনিংবা অপাম্বশিং মপুংফাবা ওইরসনু।”
পি.এম.না মীয়ামদা য়াওশঙ কুহ্মৈনা লাকপদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা মীয়ামদা য়াওশঙ কুহ্মৈনা লাকপদা য়াইফ-পাউজেল পীখ্রে। ত্বিত অমদা প্রধান মন্ত্রীনা হায়খি; “ময়াম পুম্নমক্তা য়াওশঙ কুহ্মৈনা লাকপদা য়াইফ-পাউজেল পীজরি। মচুগী, অমগা অমগী মরক্তা নুংশি চান্নবা অমসুং ইচিল-ইনাও ওইবগী মরী অদু তাক্লিবা কুহ্মৈ অসিনা ময়াম পুম্নমক্কী পুন্সিদা হরাও-নুংঙাইবা পুরকপা ওইরসনু।”
অরাইবা থৌরাংশিং অমসুং মতম শাংনা লিজ পীথোক্তুনা আই আর এস দি সিনা নোদেল এজেন্সী ওইদুনা রেজৱে স্তেসনশিং অমুক হন্না শেমগৎপা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইন্দিয়ন রেলৱে স্তেসন দিবেলপমেন্ত কোর্পোরেসন লিমিতেদ(আই আর এস দি সি )না নোদেল এজেন্সী ওইদুনা রেলৱে স্তেসনশিং অমুক হন্না শেমগৎপা অমসুং তোঙান-তোঙানবা মোদেলশিং শীজিন্নদুনা থৌরাংশিং লাইথোকহনবা অমসুং চহি ৯৯ লিজ পীবদা কেন্দ্রগী মন্ত্রীমন্দলনা য়ারে। মসিনা মালেমগী থাক্কী মচাকশিং পাকচাউনা মতমগা চুনবা মওংদা শেমগৎনবগী লম্বী শেম্লগনি। লৈবাক অসিগী মরুওইবা স্তেসনশিং নৌনা শেমগৎনবা থৌরাং অসি স্তেসনশিংগী অকোয়বা কংফাল অমসুং নোংথক্কী শরুকশিং শেন তান্নবা শেমগৎনবা লৌখৎলকপনি। মসিগী থৌরাং অসিনা পেসেঞ্জরশিংদা অফবা খুদোংচাবশিং ফংহনগনি অমসুং অহেনবা শেন তানবা ঙমগনি অমসুং রেলৱে মিনিস্ত্রীগী অতৈ স্তেসনশিংগী খরচ কুপখৎপা ঙমগনি। মখা তানা লৈবাক অসিগী রেলৱে স্তেসনশিং নৌনা শেমগৎপা অসিনা থবক ফংবা হেনগৎকনি অমসুং শেন-থুমগী ফিবম ফগৎকনি। আই আর এস দি সিনা নোদেল এজেন্সী ওইদুনা নাইতোম নৎত্রগা অপুনবা স্তেসনশিংগী অখন্নবা থৌরাং অমসুং ললোন-ইতিক্কী থৌরাং য়াৎকনি। রেলৱে মিনিস্ত্রিনা অয়াবা পীরবা ললোন-ইতিক্কী থৌরাং অদু আই আর এস দি সি নৎত্রগা প্রোজেক্ত দিবলপমেন্ত এজেন্সীশিংনা স্তেসনশিং নৌনা শেমগৎপগী থবক পায়খৎকনি। অরবান লোকেল বোদীশিং, ই দি দি এ নৎত্রগা য়ু তিশিংগা খন্নদুনা রেলৱে/আর এল দি এ/আই আর এস দি সিনা রেলৱেগী লম শেমগৎপগী ওথোরিতী ওইগনি। মসিনা লমশিং রেলৱেদা ফ্রি হোল্দা য়ুমফম ওইদুনা শীন্নগনি। মসিনা রেলৱে মন্ত্রালয়না লৈবাক শীনবা থুংনা লৈরবা স্তেসনশিং নৌনা শেমগৎপা ঙমহনগনি। হায়রিবা স্তেসনশিং নৌনা শেমগৎপা অসিনা স্মার্ত স্তেসনশিং শেমগৎতুনা মিনি স্মার্ত স্তেসনশিং ওইনা মথৌ তৌবা ঙমগনি। রেলৱেগী পেসেঞ্জরশিং অমসুং ইন্দস্ত্রী অসি কান্নবা ফজনা ফংগনি। পেসেঞ্জরশিং মালেমগী রেলৱে তরমিনেলশিংদা ফংলিবা খুদোংচাবশিং অদুগা চপ মান্নবা ফংগনি অমসুং মফম মফমগী মীওইশিংদা মশিং য়াম্লবা থবক ফংহনবা ঙমগনি। নুংগী ৱারোল: মন্ত্রীমন্দলনা অয়াবা পীবা থৌশিলশিংগী মখাদা জোনেল রেলৱেশিংনা এ‌১ অমসুং এ কাংলুপকী স্তেসনশিং অমুক হন্না শেমগৎনবা ২০১৫গী জুন ২৪দা মন্ত্রীমন্দলকী অয়াবা অমা পীখি অমসুং লিজগী মতম চহি ৪৫ ওইগনি। অদুবু বিদ্দরশিংগী মরক্তা থৱায় য়াউবা মশিং য়ামখিদে। দিবেলপ্পরশিং, ইনভেস্তরশিং অমসুং স্তেকহোল্দরশিংগা ৱারী শানবা মতমদা সব লিজিং, অরাইবা বিদগী থবকশিং য়াউনা ৱাফম কয়া পুখৎলকখি। অখন্নবা থবক তৌনবা আই আর এস দি সিগী মখাদা চুনবা থৌরাংশিংগী পায়খৎপা, মওং হোংদোকপা, অচম্বা প্রোগ্রাম দিজাইনশিং য়াউনা ৱাফম কয়া নৌনা শেমদোক্তুনা স্তেসনশিং নৌনা শেমগৎনবা থবক পায়খৎনবা ৱারেপ লৌখি।
মন্ত্রীমন্দলনা ভারত অমসুং তুনিসিয়াগী মরক্তা নহাশিংগী ওইবা ৱাফমশিংদা পুন্না থবক তৌমিন্ননবা খুৎয়েক পীনখিবা এমওয়ু অদু চৎনহনবদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং তুনিসিয়াগী মরক্তা নহাশিংগী ওইবা ৱাফমশিংদা পুন্না থবক তৌমিন্ননবা খুৎয়েক পীনখিবা মেমোরেন্দম ওফ অন্দর্সতেন্দিং (এমওয়ু) অদু চৎনহনবদা অয়াবা পীখ্রে । এমওয়ু অদু ৩০.১০.২০১৭দা ন্যু দিল্লিদা খুৎয়েক পিনখিবনি । এমওয়ু অসিগী পান্দমদি ভারতকী নহাশিংবু অন্তরজাতিগী থাক্তা পুখৎপা, ৱাখল্লোনশিং পীথোক পীশিন তৌবদা পুক্নিং থৌগৎপা, কলচরগী ভেলুশিং অদু খংহনবা অমসুং শান্তি অমসুং তংদু লৈতাবা পুরক্নবা মখোয়বু পুক্নিং থৌগৎপনি । এমওয়ু অসি চহি মঙাগী চৎনগনি । এমওয়ু অসিগী মখাদা পুন্না থবক তৌমিন্নগদবা লমশিং অদুগী মনুং চনগদৌরিবা অদুদি: i. য়ুথ একচেঞ্জ প্রোগ্রামশিং ওর্গনাইজ তৌবা; ii. ইন্তরনেস্নেল কনফরেন্সশিং অমসুং সেমিনারশিংদা বার্তন একচেঞ্জ তৌনবা; iii. প্রিনতেদ মেতরিয়েলশিং, ফিলমশিং, এক্সপরিয়েন্সশিং, রিসর্স অমসুং অতোপ্পা ইনফোর্মেশনশিং একচেঞ্জ তৌবা; iv. য়ুথ কেম্পশিং, য়ুথ ফেস্তিবেলশিং অমসুং অতোপ্পা কোওপরেতিব য়ুথ ইভেন্তশিং, স্তদি ভিজিতশিং অমসুং য়ুথকা মরি লৈনবা ইশুশিংদা ৱার্কশোপ অমসুং সেমিনার মচা মচাশিং শরুক য়াবা, অসিনচিংবনি ।
প্রধান মন্ত্রীনা শক্নাইরবা হোক্কী শান্নরোই শ্রী চরনজীৎ সিংহনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা শক্নাইরবা হোক্কী শান্নরোই শ্রী চরনজীৎ সিংহনা লৈখিদবদা থমোয় শোক্না অৱাবা ফোংদোকখ্রে। ত্বীৎ অমদা প্রধান মন্ত্রীনা হায়খি; “শক্নাইরবা হোক্কী শান্নরোই শ্রী চরনজীৎ সিংহনা লৈখিদবদা অৱাবা পোকহল্লে। মহাক্না ভারতকী হোক্কী তিমগী মাই পাকপদা মরুওইবা থৌদাং অমা লৌখি, ১৯৬০গী মতমদা রোম অমসুং তোকিও ওলেম্পিকশিংদা হেন্না শকখংখি। মহাক্কী ইমুং মনুং অমসুং মরূপশিংগী অৱাবদা শরুক য়াজরি। ওম শান্তি।”
ভারত অমসুং জাপানগী মরক্তা দিপ্লোমেতিক ওইবা মরী শেমখিবনা চহি ৭০ হেন্দোরকপদা প্রধান মন্ত্রীনা নুংঙাইবা ফোংদোকখ্রে

প্রধান মন্ত্রী, শ্রী নরেন্দ্র মোদীনা ভারত অমসুং জাপানগী মরক্তা দিপ্লোমেতিক ওইবা মরী শেমখিবনা চহি ৭০ হেন্দোরকপদা ঙসি নুংঙাইবা ফোংদোকখ্রে। স্ত্রেতজিক, শেন্মিৎলোন নত্ত্রগা মীয়াম মশেলগী মরক্তা পাউ ফাওনবা ওইরো, ঐখোয়গী মরীনা হীরম খুদিংদা মরা চেৎলে হায়না শ্রী মোদীনা মখা তানা ফোংদোকখি। প্রধান মন্ত্রীনা মহাক্কী ত্বীত পরিং অমদা অসুম্না হায়খিঃ “ভারত অমসুং জাপানগী মরক্তা দিপ্লোমেতিক ওইবা মরী লৈরকপগী চহি ৭০ মপুং ফাবগী ঐখোয়না ঙসি নুংঙাইবা ফোংদোক্লিবা অসিদা স্ত্রেতজিক, শেন্মিৎলোন নত্ত্রগা মীয়াম মশেলগী মরক্তা পাউ ফাওনবা ওইরো, ঐখোয়গী মরীনা হীরম খুদিংদা মরা চেৎপা উবদা ঐহাক্না নুংঙাইবা ফাওই”। “ঐহাক্কী মরুপ পি.এম. কিশিদা @kishida230না চহিগী সম্মিৎকীদমক্তা ভারত্তা হন্দক্তা লাক্লম্বা অসিনা কোবিদকী মতুংগী মালেমদা ঐখোয়গী অখন্নবা স্ত্রেতজিক অমসুং গ্লোবেল পার্ত্নরশিপ হেন্না চেৎশিনবগী থৌরাং য়াৎখি। পান্দমশিং অসি ফংনবগীদমক্তা ঐহাক্না পি.এম. কিশিদাগা থবক তৌমিন্ননবা ঙাইরি”।
প্রধান মন্ত্রীনা জাতিগী শান্না খোৎনবগী নুমিৎতা শান্নরোইশিংদা য়াইফ পাউজেল পীরি; মেজর ধ্যান চান্দগী মফমদা ইকাই খুম্নবা উৎখ্রে

প্রধান মন্ত্রী শ্রী নরেন্দ্র মোদীনা জাতিগী শান্না খোৎনবগী নুমিৎতা শান্নরোইশিংদা য়াইফ পাউজেল পীখ্রে। প্রধান মন্ত্রীনা ভারতকী হোকী মশান্নগী মমিং লৈরবা শান্নরোই মেজর ধ্যান চান্দগী মফমদা ইকাই খুম্নবসু উৎখি। প্রধান মন্ত্রীনা হায়খি, “তোঙান তোঙানবা শান্না খোৎনবগী লমদা ভারতপু শক্তাক্লিবা মশক নায়রবা শান্নরোই পুম্নমক্না চাউনা মায় পাকখিবশিং অদুবু নুংঙাইবা ফোঙদোকপা ওইনা জাতিগী শান্না খোৎনবগী নুমিৎ অসি পাল্লন তৌরি। মখোয়গী লেপ্পা লৈতবা থৌনা লিংজেল অসি থোইদোক হেন্দোক্না শীংথানিংঙাই ওই। ঙসি জাতিগী শান্না খোৎনবগী নুমিৎ অসিদা ঐখোয়না মেজর ধ্যান চান্দদা ইকাই খুম্নবা উৎলি, মহাক্না হোকী স্তিক পায়দুনা অঙাকপা মওংদা হোৎনরম্বা অদু কাউবা ঙমদনা লৈহৌরগনি। ঙসি অসি ঐখোয়গী পীথোরক্লবা শান্নরোইশিংনা মায় পাক্লিবা অসিদা মতেং পাংলিবা ইমুং-মনুংশিং, কোচশিং অমসুং স্তাফশিংনা অদুবু থাগৎপা ফোঙদোকপগী নুমিৎ অমনি। ভারত সরকারনা শান্না খোৎনবা অসি চাউখৎহন্নবা খোঙথাং কয়া লৌখৎলি অমসুং ভারত্তা লৈরিবা পীথোরক্লবা শান্নরোইশিং মতেং পাংলি। মসিগা লোয়ননা ঐহাক্না মীপুম খুদিংদা শান্না খোৎনবা অমসুং হকচাং ফানা থম্নবা শাজেল তৌবা অসি মখোয়গী নোংমগী তঙাই ফদবা শরুক অমা ওইহনিংঙি। মসি তৌবগী কান্নবা কয়া লৈ। মীপুম খুদিং নুংঙাইনা অমদি হকচাং ফনা লৈবা ওইরসনু!”
স্তেতহুদ নুমিৎ লাকপদা প্রধানমন্ত্রীনা মনিপুরদা নুংঙাইবা ফোংদোকখ্রে

ঙসি স্তেতহুদ নুমিৎকী তাঞ্জানা লাকপদা প্রধান মন্ত্রী শ্রী নরেন্দ্র মোদীনা মনিপুর রাজ্যগী প্রজাশিংদা নুংঙাইবা ফোংদোকখ্রে। ত্বিতরদা প্রধান মন্ত্রীনা হায়খি, “মনিপুর অসি মসিগী থোইদোক হেন্দোকপা সংস্কৃতিগীদমক খঙনরি। মনিপুরগী প্রজাশিংনা তোঙান তোঙানবা লমশিংদা মশাগী খুদম থম্লি। লাক্কদৌরিবা চহীশিংদা রাজ্য অসি মখা তানা চাউখৎপা ওইরসনু।”